Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 3712

5. A tantárgyi kerettantervek szerkezete strukturált és taxanomizált felépítésű, a kereszttanterveké hasonlóképp. A kétféle kerettanterv azonos elemei: a) Mindegyik tartalmazza a nevelés és oktatás célját, a témaköröket “tematikus tananyag” címen. A témaköröket, azaz a tematikus tananyagot részletezve, a “tanulási program” mutatja be. A közös vonások mellett a tantárgyi tantervek az egyes tantárgyakat műveltségi területek alá sorolva mutatják be, megadva hozzá a szükséges időkeretet (óratervet), a tantárgyak évfolyamonkénti követelményeit az év végi szummatív értékelés lezárásához. Ezen kívül a tantárgyi tantervek tartalmazzák még az ellenőrzéshez és a formatív értékeléshez szükséges tanulói teljesítményeket témakörönként, témánként, résztémánként és némely esetben a résztémák altémáiként, megadva az egyes tanulók által elérhető ”minimális és optimális teljesítményt”. Ennek a leírási módnak az a szerepe, hogy mind a pedagógusok, mind a tanulók, mind a szülők a maguk nézőpontjából láthassák, hogy egyes témakörök vagy résztémák esetében mi a minimum teljesítmény. Tehát milyen teljesítményt kell produkálnia a tanulónak ahhoz hogy, továbbléphessen az egyes iskolafokokban. És mi az az optimális teljesítmény, amit egyéni karrierjének végiggondolása során tanárával, családjával megtervezhet. A KÉK tantervnek a teljesítményre vonatkozó explicit kifejtése nagy fontosságú a pedagógiai beavatás, az elviselhető iskolázás, más nézőpontból a diák és szülői jogok érvényesíthetősége szempontjából. Másként fogalmazva, a KÉK kerettanterv a tanulókat és a szülőket olyan értékőrző és kompetenciáikat kifejleszteni tudó személyeknek „tételezi”, akiket az iskolai szolgáltatás olyan fogyasztóinak tekint, akiknek nemcsak informálódási, hanem javaslattevő és saját sorsukra vonatkozó döntési lehetőségeik is van. Ezáltal a kerettanterv minimalizálni igyekszik az iskolai konfliktusok számát pedagógus és gyerek, pedagógus és szülő, szülő és gyerek között. A bemutatott, tematizált, strukturált, illetve taxonomizált KÉK tanterv nemcsak az iskola aktorainak (szereplői), hanem az iskolai munkához nélkülözhetetlen fejlesztőknek (tankönyvíróknak, taneszköz-fejlesztőknek, programkészítőknek) nyújt segítséget azáltal, hogy mindegyik témát a szövegszerű kifejtés mellett számjelzettel is ellát, megteremtve ezáltal azt a lehetőséget, hogy a kerettanterv egyetlen résztémája vagy altémája se maradjon taneszköz nélkül. A tantervnek ez az előnye a fejlesztőket egy koherens, a részleteket is szem előtt tartó munkára ösztönzi, kiküszöbölve ezzel a tankönyvpiac anomáliáit, amely sok esetben a szakmai-pedagógia dilettanizmusnak jobban kedvez, mint a szakmai-pedagógiai professziona-lizációnak és a szakmai hitelességnek. 2006/20/II. szám III. A Képességfejlesztő és Értékőrző Kerettanterv alkalmazásának garanciális kritériumai a sikeres iskolai gyakorlat megszervezéséhez Azok az iskolák, akik a KÉK kerettanterv adaptálására vállalkoznak, abban az esetben vállnak sikeres, vonzó iskolává, amennyiben a helyi tanterv készítése és jóváhagyatása során a szakszerűség mellett a gondosságot, a felelősséget is felvállalják, elfogadva a NAT-ban tetten érhető nevelés-oktatás közös értékeit, valamint az egységes alapokra épülő differenciálás elvét. E két elvnek a KÉK tanterv mint kerettanterv úgy próbál eleget tenni, hogy választói, adaptálói számára a kerettantervet pedagógiai programmá, illetve programcsomaggá akarja bővíteni, tanulási segítséget nyújtva ezzel a különböző iskolafokon tanulmányaikat folytató diákoknak korszerű, 21. század igényeinek megfelelő, a digitalizációt is szem előtt tartó taneszközök kifejlesztése révén. A pedagógusoknak pedig tanítási útmutatókat, tanítási programokat és azok hátterét jelentő gyakorlati és elméleti pedagógiai tudást ad közre. De gondol a szülőkre is azáltal, hogy a szülők számára is – családpedagógiai nézőpontból – feldolgozza a kerettantervet, illetve az abban lévő tanulási tartalmakat az otthoni tanulássegítés és kulturált szabadidőeltöltés lehetőségeire tekintettel. A KÉK kerettanterv beválásnak legnagyobb garanciális feltétele az, hogy közel 30 éves pedagógiai gyakorlat igazolja életképességét. Ezt pedig az garantálta és garantálja, hogy céltételező gyakorlatában, tantárgyi programjainak kimunkálásában a magyar pedagógiai hagyományt – benne a keresztény és református és evangélikus pedagógiai hagyományt – éppúgy preferálja, mint a reformpedagógiai törekvések során tisztázott egészséges gyermek és gyermekantropológiai szemléletet. Emellett a KÉK kerettanterv (a NYIK és az ÉKP programok tanulságait, buktatóit is feldolgozva), mindenkor jövőorientált törekvések jegyében foglal állást a pedagógiai professzionalitás mellett. Másként fogalmazva ez azt jelenti, hogy a sikeres pedagógiai praxis nem csupán a tantervi szabályozás kérdése, hanem olyan professzionális pedagógiai tudás birtoklása is, amely nem pusztán az egyes pedagógus tapasztalatára ”érzékére”, intuíciójára épít, hanem arra a szakmai-pedagógiai tudástöbbletre is, amellyel a hátrányos térségekben is, kisiskolákban is ugyanazt a teljesítményt tudja felmutatni, mint az elitnek mondott, szociokulturális előnyökkel rendelkező, nagy múltú magyarországi pedagógiai intézmények. IV. Néhány gyakorlati tanács azon iskolák számára, akik a KÉK adaptálására vállalkoznak

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes